open-index/open-wikipedia-markdown huggingface dataset:
বাঁ-হাতি অর্থোডক্স স্পিন

**বাম-হাত অর্থোডক্স স্পিন** বোলিং **স্লো বাম-হাত অর্থোডক্স স্পিন বোলিং** হিসাবে পরিচিত একপ্রকার বোলিং কৌশল। যাতে ক্রিকেট খেলায় বল ছোড়ার সময় বাম-হাতের আঙ্গুলের সাহায্যে ঘড়ির সোজা দিকের ঘুর্ণন তৈরীর মাধ্যমে স্পিন তৈরী করা হয়। 
বাম-হাত অর্থোডক্স স্পিন বলটি বামহাতি বোলারা করে থাকেন। বাম হাতের প্রথমা-তর্জনী-বৃদ্ধাঙ্গুলির সমন্বয়ে তৈরী করা স্পিন, বলটি ছোড়া হয় ক্রিকেট পিচের ডান থেকে বামে (বোলারের দৃষ্টিকোণ থেকে)।

বাম-হাত অর্থোডক্স স্পিন বোলার সাধারণত বলটি ছোড়ার পর এবং অবতরণের পূর্বে বাতাসের মধ্যে তীর্যক প্রবাহ তৈরীর চেষ্টা করে থাকে। যার ফলে ডান-হাতি ব্যাটসম্যানের বেলায় বলটি পিচে অবতরণের পর ব্যাটসম্যান থেকে দুরে সরে যেতে থাকে (অফ স্টাম্প এর দিকে)। বাতাসের মধ্যে বলের উক্ত প্রবাহ ও দিক পরিবর্তন আক্রমণের একটি কৌশল। বাম-হাত অর্থোডক্স স্পিন বোলিং অফ ব্রেক বা অফ স্পিন দুই ধরনেই হয়ে থাকে। 

বাম-হাত স্পিনারের প্রধান বৈচিত্র হচ্ছে টপস্পিনার, (যে গুলো ক্রিকেট পিচে অবতরণ করার পর টার্ন করে কম কিন্তু বাউন্স করে বেশি) আর্ম বল (যেগুলো একেবারেই টার্ন করে না, ডানহাতি ব্যাটসম্যানের বেলায় বোলারের হাতের অবস্থান নড়াচড়া অনুযায়ী তির্যক হয়ে যায়, ভাসমান বলও বলা হয়) এবং বাম-হাত স্পিনারের অপর প্রকৃতিটি হচ্ছে দোসরা (যেটি টার্ন করে উল্টা দিকে)।

## উল্লেখযোগ্য ধীরগতির বাঁহাতি অর্থোডক্স স্পিন বোলার
#অক্ষর প‍্যাটেল
#রঙ্গনা হেরাথ
#ড্যানিয়েল ভেট্টোরি
#গ্রেস ক্যাডি
#রবীন্দ্র জাদেজা
#সাকিব আল হাসান

## তথ্যসূত্র

বিষয়শ্রেণী:ক্রিকেট পরিভাষা
বিষয়শ্রেণী:বোলিং (ক্রিকেট)
বিষয়শ্রেণী:ভিডিও ক্লিপ বিদ্যমান নিবন্ধ
বিষয়শ্রেণী:ক্রিকেটে বোলিং কৌশল
প্রতিশোধের আগুন

***প্রতিশোধের আগুন*** হল ২০১৯ সালের একটি বাংলাদেশি অ্যাকশন চলচ্চিত্র। পরিচালনা করেছেন মোহাম্মদ আসলাম। এতে প্রধান চরিত্রে অভিনয় করেছেন জায়েদ খান, মৌ খান, শাহরিয়াজ ও নাজ। চলচ্চিত্রটি ২০১৯ সালের ৫ এপ্রিল বাংলাদেশের প্রেক্ষাগৃহে মুক্তি পায়।

## অভিনয়ে
* জায়েদ খান
* মৌ খান
* শাহরিয়াজ
* নাজ
* সাদেক বাচ্চু
* ড্যানি সিডাক
* রেবেকা

## তথ্যসূত্র

## বহিঃসংযোগ

*

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
জেনারেশন আমি

***জেনারেশন আমি*** (লেখার শৈলীঃ *Generation আমি*) একটি ২০১৮ সালের মৈনাক ভৌমিক পরিচালিত, ঋতব্রত মুখোপাধ্যায়, সৌরসেনি মৈত্র, অপরাজিতা আঢ্য অভিনীত বাংলা চলচ্চিত্র। এটি এসভিএফ ফিল্মস দ্বারা প্রযোজিত।

## কাহিনী সারাংশ
জেনারেশন আমি চলচ্চিত্রটি একটি স্কুলের পড়ুয়া, অপুকে (ঋতব্রত মুখোপাধ্যায়) ঘিরে, যে তার মা (অপরাজিতা আঢ্য) ও বাবার (শান্তিলাল মুখার্জি) সঙ্গে কলকাতায় বসবাস করে। অপুর মা বাবা তাকে যেকোনো মধ্যবিত্ত বাঙালি মা-বাবার মতো ভালোবাসলেও অপুকে পড়াশুনো ও অন্যান্য বেশ কিছু ব্যাপারে কঠোর শাসনের মধ্যে রাখে। ফলস্বরূপ অপুর আত্মবিশ্বাস মার খায়। এই প্রেক্ষাপটে অপুর খুড়তুতো দিদি দুর্গা যখন তার মা বাবার চলমান বিবাহ-বিচ্ছেদ ও তার কিছু মানসিক চিকিৎসার প্রয়োজনে দিল্লি থেকে অপুদের বাড়ি আসে, তখন অপুর জীবনে এক নতুন বাঁক আসে। দুর্গার অদম্য ও উদ্ধত স্বভাব নিত্যদিন নতুন লড়াইয়ের মুখে পিষতে থাকা অপুর জন্য প্রেরণা হয়ে দাঁড়ায়। অন্যদিকে তীব্র বিষণ্ণতা ও বিভিন্ন মানসিক চিন্তায় ভুগতে থাকা দুর্গা, অপুর মধ্যে খুঁজে পায় একজন নির্ভরযোগ্য বন্ধুকে। গল্পটি তারপর এক অনির্দেশ্য বাঁক নিয়ে ফেলে।
অপু এবং দুর্গা এই দুই চরিত্রের নামগুলি কিংবদন্তি চলচ্চিত্র লেখক, পরিচালক সত্যজিৎ রায়ের ১৯৫৫ সালের বিখ্যাত বাংলা চলচ্চিত্র পথের পাঁচালী থেকে অনুপ্রাণিত।
চলচ্চিত্রের প্রতিটি গানের গীতিকার হলেন প্রসেন।

## শ্রেষ্ঠাংশে
* ঋতব্রত মুখোপাধ্যায় অপু এর চরিত্রে
* সৌরসেনী মৈত্র অপুর খুড়তুতো দিদি, দুর্গার চরিত্রে 
* অপরাজিতা আঢ্য অপুর মায়ের চরিত্রে
* শান্তিলাল মুখার্জি অপুর পিতার চরিত্রে
* অভিরূপ চক্রবর্তী অপুর বন্ধু

## সঙ্গীত

## মুক্তি
চলচ্চিত্রটি ২০১৮ সালের ২৩শে নভেম্বর দেশব্যাপী মুক্তি পায়। দর্শকবৃন্দ তথা সমালোচকদের কাছে এই চলচ্চিত্রটি একইভাবে গ্রহণযোগ্য হয়। অর্থনৈতিকভাবে বক্স অফিসে মাঝারিভাবে ভালো করলেও, মুক্তি পাবার প্রথম সপ্তাহে জেনারেশন আমি শীর্ষস্থানীয় চলচ্চিত্র হিসাবে জায়গা কায়েম করে।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় কিশোর নাট্য চলচ্চিত্র
বিষয়শ্রেণী:মৈনাক ভৌমিক পরিচালিত চলচ্চিত্র
বিষয়শ্রেণী:ভারতীয় কিশোর চলচ্চিত্র
বৌদ্ধধর্মের রূপরেখা

বৌদ্ধধর্ম (পালি/সংস্কৃত बौद्धधर्म) হল একটি ভারতীয় ধর্ম ও দার্শনিক মত। প্রধানত সিদ্ধার্থ গৌতমের (যিনি সাধারণভাবে বুদ্ধ অর্থাৎ "বোধিপ্রাপ্ত" নামে পরিচিত) শিক্ষা হিসাবে পরিগণিত বিভিন্ন প্রথা, মতবিশ্বাস ও রীতিনীতি এই ধর্মের অঙ্গীভূত।

এই পৃষ্ঠায় প্রদত্ত রূপরেখাটির মাধ্যমে বৌদ্ধধর্ম সম্পর্কে একটি সাধারণ ধারণা ও বিষয়-সংক্রান্ত সহায়িকা উপস্থাপিত হয়েছে।

## বুদ্ধ

গৌতম বুদ্ধ
* তথাগত — "এইভাবে যিনি আসেন" ও "এইভাবে যিনি যান" দুই অর্থেই প্রযোগ্য। নিজেকে উল্লেখ করার সময় বুদ্ধ প্রায়শই এই বিশেষণটি ব্যবহার করতেন; কোনও কোনও ক্ষেত্রে বোধিপ্রাপ্ত ব্যক্তির সাধারণ পরিচয় হিসাবেও এই শব্দটি ব্যবহৃত হয়।
* বুদ্ধপূর্ণিমা
* চতুর্দৃশ্য — চারটি দৃশ্য, যা রাজকুমার সিদ্ধার্থের উপর গভীর প্রভাব বিস্তার করে, তিনি সকল জীবের দুঃখ উপলব্ধি করেন এবং আধ্যাত্মিক পথে যাত্রা শুরু করেন।
** এক বৃদ্ধ ব্যক্তি
** এক জরাগ্রস্থ ব্যক্তি
** এক মৃত ব্যক্তি
** এক সন্ন্যাসী
* বুদ্ধের গুণাবলি
** সকল প্রকার কলুষ (*[[ক্লেশা|কিলেসা]]* – প্রধানত লোভ, ঘৃণা ও বিভ্রম) এবপ্নগ সেগুলির অবশিষ্ট চিহ্ন (*বাসনা*) বর্জন
*** সকল প্রকার কলুষ সম্পূর্ণরূপে বর্জন বর্জিত – সকল প্রকার কলুষ সকল অবশিষ্টাংশ সহ ধ্বংসপ্রাপ্ত
*** সকল প্রকার কলুষ সম্পূর্ণরূপে বর্জিত – প্রত্যেকটি কলুষ মূল থেকে ধ্বংসপ্রাপ্ত, কোনও অবশিষ্টাংশ নেই
*** সকল প্রকার কলুষ শেষপর্যন্ত বর্জিত – ভবিষ্যতে কোনও প্রকার কলুষ কখনও জাগবে না
** সকল গুণাবলি অর্জন
*** ''মহপজ্ঞা'' 
**** পরিসীমার ব্যাপকতা — অস্তিমান ঘটনাবলির সামগ্রিকতা সম্পর্কে ধারণা
**** দৃষ্টিভঙ্গির প্রগাঢ়তা – প্রত্যেকটি ঘটনার অস্তিত্বের সঠিক ধরন সম্পর্কে ধারণা
*** ''মহ-করুণা'' 
* বুদ্ধের শারীরিক বৈশিষ্ট্য
* বুদ্ধ পদচিহ্ন
* বুদ্ধের প্রতিমূর্তি (*বুদ্ধরূপ*)
* লাওস ও থাইল্যান্ডে গৌতম বুদ্ধের মূর্তিকল্প
* চলচ্চিত্রে গৌতম বুদ্ধের চরিত্রাঙ্কন
* গৌতম বুদ্ধের অলৌকিক কার্যকলাপ
* গৌতম বুদ্ধ বাস করেছিলেন এমন স্থানগুলির তালিকা
* বুদ্ধের দেহনিঃসৃত আভার বর্ণসমূহ (*প্রবাশ্বরা*)
** স্যাফায়ার নীল (*নীল*)
** সোনালি হলুদ (*পীত*)
** ক্রিমসন (*লোহিত*)
** সাদা (*ওদাতা*)
** স্কারলেট (*মঞ্জেষ্টা*)
* গৌতম বুদ্ধের পরিবার
** শুদ্ধোধন (বাবা)
** মায়া (মা)
** যশোধরা (স্ত্রী)
** রাহুল (পুত্র)
** মহাপজাপতী গোতমী (পালিকা মা)
** নন্দ (সৎ-ভাই)
** আনন্দ (খুড়তুতো ভাই)
** অনুরুদ্ধ (খুড়তুতো ভাই)
** দেবদত্ত (শ্যালক)
* বোধিসত্ত গোতমের গুরু
** আলারা কালাম — গৌতমকে শূন্যতার জ্ঞান-সংক্রান্ত স্তরটি শিক্ষা দেন
** উদ্দক রামপুত্ত — গৌতমকে না ইন্দ্রিয়োপলব্ধি না না-ইন্দ্রিয়োপলব্ধির জ্ঞান-সংক্রান্ত স্তরটি শিক্ষা দেন
* বিশ্বের ধর্মসমূহে গৌতম বুদ্ধ
** হিন্দুধর্মে গৌতম বুদ্ধ

## পাদটীকা

## তথ্যসূত্র

## বহিঃসংযোগ

বিষয়শ্রেণী:উইকিপিডিয়া রূপরেখা

বিষয়শ্রেণী:ধর্মের রূপরেখা
কুলাউড়া রেল দুর্ঘটনা

২০১৯ সালের ২৩ জুন রাত সাড়ে এগারোটার দিকে সিলেট থেকে ঢাকাগামী উপবন এক্সপ্রেস একটি কালভার্ট পার হবার সময় দুর্ঘটনার সম্মুখীন হয়। এই দুর্ঘটনায় ৪-৫ জন নিহত ও শতাধিক ব্যক্তি আহত হন।

## দুর্ঘটনা
ঘটনার দিন উপবন এক্সপ্রেস অতিরিক্ত যাত্রী বহন করছিল। ঢাকা-সিলেট মহাসড়কে তিতাস নদীর উপরে থাকা একটি সেতুর নির্মাণকাজ চলার দরুন রেলপথে যাতায়াত বেড়ে যায় যাত্রীদের।

কুলাউড়া স্টেশন পার হওয়ার পর হঠাৎ উপবন এক্সপ্রেস চালক ট্রেনের গতি বাড়িয়ে দেন। ২৩ জুন রাত সাড়ে এগারোটার দিকে ট্রেনটি মৌলভীবাজারের কুলাউড়া উপজেলার বরমচাল এলাকার বড়ছড়া খালের উপরে থাকা একটি কালভার্ট অতিক্রম করার আগে পেছনে থাকা ১০টি বগি সামনের ৭টি বগি থেকে বিচ্ছিন্ন হয়ে পড়ে। কালভার্টের ওপরে আসলে একটি বগি ছিটকে যেয়ে বড়ছড়া খালে পড়ে যায়। বাকি বগিগুলোর দুটি উল্টে পাশের জমিতে পড়ে যায় ও বাকি ৭টি বগি লাইনচ্যুত হয়ে রেললাইনের পাশে পড়ে।

দুর্ঘটনার পর উদ্ধারকাজে নেমে পড়ে স্থানীয় জনগণ ও আইনশৃঙ্খলা রক্ষাকারী বাহিনী। পরবর্তীতে তাদের সাথে যোগ দেয় বিজিবি। কুলাউড়া রেল দুর্ঘটনার কারণ জানতে রেল মন্ত্রণালয় ২৪ জুন দুইটি পৃথক তদন্ত কমিটি গঠন করে। তদন্তে সংস্কারহীন ঝুঁকিপূর্ণ লাইনের কারণেই দুর্ঘটনা ঘটেছে বলা হয়। এ দুর্ঘটনায় রেলওয়ের যান্ত্রিক, সিগন্যাল ও টেলিকম, প্রকৌশল বিভাগ সব মিলিয়ে ২৮ কোটি ৩৪ লক্ষ টাকার ক্ষতি হয়।

## আরও দেখুন
* মন্দবাগ ট্রেন সংঘর্ষ

## তথ্যসূত্র

বিষয়শ্রেণী:বাংলাদেশে রেল দুর্ঘটনা ও ঘটনা
বিষয়শ্রেণী:২০১৯ সালে রেল দুর্ঘটনা
বিষয়শ্রেণী:২০১৯-এ বাংলাদেশ
বিষয়শ্রেণী:কুলাউড়া উপজেলা
মিঠাপুর জমিদার বাড়ি

**মিঠাপুর জমিদার বাড়ি** বাংলাদেশ এর মাদারীপুর জেলার মাদারীপুর সদর উপজেলার মিঠাপুর নামক গ্রামে অবস্থিত এক ঐতিহাসিক জমিদার বাড়ি।

## ইতিহাস
কবে নাগাদ এই জমিদার বাড়িটি প্রতিষ্ঠিত হয়েছে বা কে এই জমিদার বাড়ির প্রতিষ্ঠাতা তার সঠিক তথ্য জানা যায়নি। তবে এই জমিদার বংশের কয়েকজন বিখ্যাত ব্যক্তির নাম ইতিহাস থেকে জানা যায়। তারা হলেন জমিদার গোলাম মাওলা চৌধুরী, জমিদার গোলাম ছাত্তার চৌধুরী ও আন্তর্জাতিক খ্যাতিসম্পন্ন রাষ্ট্রবিজ্ঞানী প্রফেসর জি.ডাব্লুর চৌধুরী। এই জমিদার বংশধররা ছিলেন মুসলিম ধর্মালম্বী।

## অবকাঠামো

## বর্তমান অবস্থা

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:মাদারীপুর জেলার দর্শনীয় স্থান
বঙ্গবীর ওসমানী শিশু উদ্যান

**বঙ্গবীর ওসমানী শিশু উদ্যান** (যা **বঙ্গবীর ওসমানী শিশু পার্ক** নামেও পরিচিত) সিলেট শহরের একটি অন্যতম বিনোদন কেন্দ্র। এটি সিলেট বিভাগের প্রাণ কেন্দ্র (ধোপা দিঘীর পার) সিলেট সিটি কর্পোরেশন এলাকায় অবস্থিত।

## নামকরণ
বাংলাদেশের মহান মুক্তিযুদ্ধের সর্বাধিনায়ক জেনারেল আতাউল গণি ওসমানীর অবদানকে শ্রদ্ধাভরে স্মরণ করতে ওসমানীরই শেষ ইচ্ছা অনুয়ায়ী তার নামে ২০০০ সালে স্থাপিত হয় এটি।

## অবস্থান এবং বিবরণ
নগরীর প্রাণকেন্দ্র ধোপা দিঘীর পারে দেখার মত বিনোদনকেন্দ্র এই বঙ্গবীর ওসমানী শিশু পার্ক। এই পার্ক স্থাপনে ব্যয় হয়েছে প্রায় পাঁচ কোটি টাকা। প্রায় ৮ একর আয়তনের এই পার্কে এখন দর্শনার্থীদের ভিড় দেখার মত। নানা ধরনের গেমস ছাড়াও এখানে শিশুরা চড়তে পারে ঘোড়া, ট্রেন, নৌকা, চড়কি। আর দেখতে পারে বন থেকে আনা স্নো চিতা, বানর ও ছোট বড় সব অজগর সাপ।

## আরও দেখুন
* ওসমানী জাদুঘর
* ওসমানী আন্তর্জাতিক বিমানবন্দর
* লালাখাল
* পাংতুমাই

## তথ্যসূত্র

## বহিঃসংযোগ
* সিলেট জেলার ঐতিহ্য  - বাংলাদেশ জাতীয় তথ্য বাতায়ন
* অফিসিয়াল ওয়েবসাইট - সিলেট সিটি কর্পোরেশন

বিষয়শ্রেণী:সিলেট জেলার দর্শনীয় স্থান
বিষয়শ্রেণী:বাংলাদেশের উদ্যান
গোয়েন্দা বরদাচরণ

**গোয়েন্দা বরদাচরণ** বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। *মনোজদের অদ্ভুত বাড়ি* উপন্যাসে প্রথম আবির্ভাব হয়েছিল গোয়েন্দা বরদাচরণের, তারপর ১৯৭৬ সালের পূজাবার্ষিকী আনন্দমেলায় প্রকাশিত হয় 'গোয়েন্দা বরদাচরণ' গল্পটি। *[[মনোজদের অদ্ভুত বাড়ি]]* সিনেমায় বরদাচরণের ভূমিকায় অভিনয় করেছেন ব্রাত্য বসু। ৯০ এর দশকে বাংলা টেলিসিরিয়াল মনোজদের অদ্ভুত বাড়ীতে এই চরিত্রে অভিনয় করেন সুনীল মুখোপাধ্যায়।

## চরিত্র
বরদাচরণের পুরো নাম জানা যায়না। বয়েস ত্রিশ বত্রিশ। তিনি গ্রামের সাধারণ চুরি চামারির কেস সলভ করে থাকেন। তার ভাগ্নে কাম সহকারীর নাম চাক্কু, পোষা কুকুর ডঙ্কি। তার স্বভাবচরিত্র অতি অদ্ভুত, অন্যান্য গোয়েন্দাদের মত নয়। তার কার্যকলাপ হাস্যরসের উদ্রেক করে। স্বাভাবিক নিয়মে কাজ করতে চাননা বরদাচরণ। যেমন কারো বাড়িতে গেলে তিনি কক্ষনো সদর দরজা দিয়ে ঢোকেন না, পাঁচিল টপকে বা জানালা ভেঙ্গে ঢোকার ইতিহাস আছে। মনোজদের অদ্ভুত বাড়ি ছাড়া লেখক সর্বমোট সাতটি গোয়েন্দা কাহিনী সিরিজ লিখেছেন বরদাচরণকে নিয়ে।

## গল্প
* *কুস্তির প্যাঁচ*
* *নয়নচাঁদ*
* *গয়াপতির বিপদ*
* *গোয়েন্দা বরদাচরণ*
* *তাহলে*
* *বহুরূপী বরদাচরণ*
* *পটলবাবুর বিপদ*

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক ভারতীয় ব্যক্তি
বিষয়শ্রেণী:কাল্পনিক হিন্দু
বিষয়শ্রেণী:কাল্পনিক ব্যক্তিগত তদন্তকারী
শিমুল বাগান

**শিমুল বাগান** বাংলাদেশের একটি  প্রাকৃতিক সৌন্দর্যমণ্ডিত স্থান, যা বসন্তকালে লাল শিমুল ফুলের অপরূপ দৃশ্য উপস্থাপন করে। এই বাগানে প্রধানত শিমুল গাছ দেখা যায়, যা ফাল্গুন ও চৈত্র মাসে ফুলে ফুলে ঢেকে যায়। বাগানটি সাধারণত দর্শনার্থীদের আকর্ষণ করে তার মনোমুগ্ধকর পরিবেশ এবং প্রকৃতির রঙিন উৎসবের কারণে। বিশেষ করে ফটোগ্রাফার, প্রকৃতিপ্রেমী ও ভ্রমণপিপাসুরা শিমুল বাগানের সৌন্দর্য উপভোগ করতে ভিড় জমায়। বাংলাদেশের বিভিন্ন অঞ্চলে শিমুল বাগান থাকলেও সুনামগঞ্জের তাহিরপুরের শিমুল বাগান জনপ্রিয়।  বাংলাদেশের সিলেট বিভাগের সুনামগঞ্জের তাহিরপুরে ১০০ বিঘার বেশি জায়গা জুড়ে যাদুকাটা নদীর তীর ঘেঁষে গড়ে উঠেছে শিমুল গাছের এ বাগান। 

## অবস্থান
সুনামগঞ্জ জেলার তাহিরপুর উপজেলার যাদুকাটা নদীর নিকটবর্তী মানিগাঁও গ্রামে প্রায় ১০০ বিঘারও বেশি জায়গা জুড়ে গড়ে তোলা এক শিমুল গাছের বাগান। নদীর ওপারে ভারতের মেঘালয় পাহাড়, মাঝে মায়ার নদী যাদুকাটা আর এপারে রক্তিম ফুলের সমারোহ, অগুণতি পাখির কলকাকলি। 

## ইতিহাস
২০০২ সালে সুনামগঞ্জের তাহিরপুর উপজেলার মানিগাঁও গ্রামের যাদুকাটা নদী সংলগ্ন লাউয়ের গড়ে বাদাঘাট ইউনিয়ন পরিষদের সাবেক চেয়ারম্যান ধনাঢ্য ব্যবসায়ী জয়নাল আবেদীন নিজের প্রায় ২ হাজার ৪০০ শতক জমিতে শৌখিনতার বসে শিমুল গাছ রোপণের উদ্যোগ নেন। তিনি প্রায় তিন হাজার শিমুল গাছ রোপণ করেন। দিনে দিনে বেড়ে ওঠা শিমুল গাছগুলো এখন হয়ে উঠেছে শিমুল বাগান। বাগানের সঙ্গে লেবুর বাগানও গড়ে উঠেছে। 
থাম্ব|''শিমুল বাগান''

## বৈচিত্র্য
বসন্ত এলে দুহাজার শিমুল গাছ ফুলে ফুলে ভরে ওঠে। ফাগুনের অরুণ আলোয় ফোটে বাগানের শিমুল ফুলগুলো। চোখের তৃষ্ণা মেটাতে টাঙ্গুয়ার হাওর,  মেঘলয় পাহাড়ের পাদদেশে ও রূপের নদী যাদুকাটার মধ্যস্থলের বিশাল শিমুল বাগানে ফুটে ওঠা টুকটুকে লাল শিমুল ফুলগুলো দেখতে প্রতিদিন দেশের বিভিন্ন প্রান্ত থেকে ছুটে আসছেন শত শত পর্যটক। বসন্তের দুপুরে পাপড়ি মেলে থাকা শিমুলের রক্তিম আভা মন রাঙায় তো বটেই, ঘুম ভাঙায় শৌখিন হৃদয়ের। এ যেনো কল্পনার রঙে সাজানো এক শিমুলের প্রান্তর। ওপারে ভারতের মেঘালয় পাহাড়, মাঝে যাদুকাটা নদী আর এপাড়ে শিমুল বন। সব মিলে মিশে গড়ে তুলেছে প্রকৃতির এক অনবদ্য কাব্য।

## আরও দেখুন

* টাঙ্গুয়ার হাওর
* হাসন রাজার বাড়ি
*যাদুকাটা নদী
* উৎমাছড়া

## তথ্যসূত্র



বিষয়শ্রেণী:বাংলাদেশের বন
বিষয়শ্রেণী:বাংলাদেশের দর্শনীয় স্থান
বিষয়শ্রেণী:সুনামগঞ্জ জেলার দর্শনীয় স্থান
বিষয়শ্রেণী:সিলেট বিভাগের দর্শনীয় স্থান
ডাব্বু

**প্রসেনজিৎ ঘোষাল** (মঞ্চ নাম **ডাব্বু** হিসেবেই বেশি পরিচিত; জন্ম: ২৫ জুন, ১৯৭৯) হচ্ছেন একজন ভারতীয় বাঙ্গালী সঙ্গীত সুরকার। তিনি সুরকার, গিটারিস্ট ও সঙ্গীতায়োজক হিসেবে নিজেকে প্রতিষ্ঠিত করেছেন।

## কর্মজীবন
ডাব্বু তার কর্মজীবন শুরু করেন ২০১৩ সালের কলকাতার প্রথমসারীর চলচ্চিত্র প্রযোজনা সংস্থা শ্রী ভেঙ্কটেশ ফিল্মসের একটি চলচ্চিত্র দিয়ে। তিনি একজন আবহ সঙ্গীত পরিচালকও। তার কিছু কাজ হচ্ছে বাঙালী বাবু ইংলিশ মেম, জামাই ৪২০, মন জানে না প্রভৃতি।

## সঙ্গীত

## তথ্যসূত্র

## বহিঃসংযোগ
*

বিষয়শ্রেণী:১৯৭৯-এ জন্ম
বিষয়শ্রেণী:বাঙালি ব্যক্তি
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় গিটারবাদক
বিষয়শ্রেণী:২১শ শতাব্দীর গিটারবাদক
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:বাঙালি হিন্দু
বিষয়শ্রেণী:বাংলা চলচ্চিত্র সঙ্গীত সুরকার
বিষয়শ্রেণী:জীবিত ব্যক্তি
অ্যালিস অ্যাডামস (উপন্যাস)

***অ্যালিস অ্যাডামস*** হল বুথ টার্কিংটন রচিত ১৯২১ সালের মার্কিন উপন্যাস। প্রথম বিশ্বযুদ্ধের কিছু সময় পরে মিডওয়েস্টের একটি মফস্বল শহরে নিম্ন-মধ্যবিত্ত শ্রেণির কোন পরিবারের পটভূমিতে এই গল্পটি রচিত। এতে নাম ভূমিকায় থাকা তরুণী সামাজিক স্তরে উপরে ওঠার আকাঙ্ক্ষা পোষণ করে এবং আর্থার রাসেল নামে একজন ধনী যুবকের প্রণয়ে আবদ্ধ হয়।

এটি ১৯২২ সালে উপন্যাসে পুলিৎজার পুরস্কার অর্জন করে। এই উপন্যাসটিকে দুবার চলচ্চিত্রে উপযোগ করা হয় - ১৯২৩ সালে নির্মিত চলচ্চিত্রটি পরিচালনা করেন রোল্যান্ড ভি. লি এবং সবচেয়ে বিখ্যাত হল ১৯৩৫ সালে জর্জ স্টিভেন্সের *[[অ্যালিস অ্যাডামস (চলচ্চিত্র)|চলচ্চিত্রায়ন]]*।

## চরিত্রাবলি
* অ্যালিস অ্যাডামস - প্রধান চরিত্র। ২২ বছর বয়সী উচ্চাকাঙ্ক্ষী তরুণী যে তার সামাজিক স্তরের তথ্য গোপন রেখে ধনী যুবকের সাথে প্রণয়ে আবদ্ধ হয়।
* আর্থার রাসেল - উচ্চবিত্ত শ্রেণির যুবক যে অ্যালিসের পারিবারিক অবস্থা সম্পর্কে না জেনে তার সাথে প্রেমের সম্পর্কে আবদ্ধ হয়।
* ভার্জিল অ্যাডামস - অ্যালিসের পিতা, উচ্চাকাঙ্ক্ষা-বিহীন সৎ ব্যক্তি।
* মিসেস অ্যাডামস - অ্যালিসের মাতা, যে তার স্বামীর আয়ের চেয়ে বেশি কিছু চায় এবং তার সন্তানদের দোষের ব্যাপারে উদাসীন।
* ওয়াল্টার অ্যাডামস - অ্যালিসের ভাই, নিম্নবিত্ত শ্রেণির (বিশেষ করে আফ্রো-মার্কিন) লোকদের সাথে থাকতে পছন্দ করে।
* জে. এ. ল্যাম্ব - ভার্জিলের ঊর্ধ্বস্তন কর্মকর্তা।

## উপযোগকরণ

১৯২৩ এই উপন্যাস অবলম্বনে একটি নির্বাক চলচ্চিত্র নির্মাণ করেন রোল্যান্ড ভি. লি । ১৯৩৫ সালে একই গল্প অবলম্বনে অপর একটি *[[অ্যালিস অ্যাডামস (চলচ্চিত্র)|চলচ্চিত্র]]* নির্মাণ করেন জর্জ স্টিভেন্স। এতে নাম ভূমিকায় অভিনয় করেন ক্যাথরিন হেপবার্ন। ছবিটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করেছিল।

## তথ্যসূত্র

## বহিঃসংযোগ
* 
* 
* অ্যালিস অ্যাডামসের প্রথম সংস্করণের ছবি
* ইন্টারনেট সংরক্ষণাগারে 1950 ''Theatre Guild on the Air'' radio adaptation

বিষয়শ্রেণী:১৯২১-এর মার্কিন উপন্যাস
বিষয়শ্রেণী:বুথ টার্কিংটনের উপন্যাস
বিষয়শ্রেণী:উপন্যাসে পুলিৎজার পুরস্কার বিজয়ী কাজ
বিষয়শ্রেণী:চলচ্চিত্রে উপযোগকৃত মার্কিন উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:ইংরেজি ভাষার বই
নুরুন্নাহার ফাতেমা বেগম

**ব্রিগেডিয়ার জেনারেল ডাঃ নুরুন্নাহার ফাতেমা বেগম** (জন্মঃ ১৯ সেপ্টেম্বর ১৯৬২) হলেন বাংলাদেশের একজন প্রখ্যাত চিকিৎসক। চিকিৎসা শাস্ত্রে অনন্য সাধারণ অবদানের জন্য ২০১৯ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।

## জন্ম ও পারিবারিক পরিচিতি
ফাতেমা বেগম ১৯৬২ সালের ১৯ সেপ্টেম্বর তৎকালীন ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) মৌলভীবাজারে জন্মগ্রহণ করেন। শুল্ক বিভাগের কর্মকর্তা এম এ ওয়াদুদ এবং গৃহিণী ময়য়ুন্নেছা খাতুনের সাত সন্তানের মধ্যে তিনি ষষ্ঠ।

ফাতেমা বেগম বর্তমানে তার স্বামী কর্নেল (অবসরপ্রাপ্ত) আজহার উদ্দিন আহমেদের সাথে ঢাকা ক্যান্টনমেন্টে থাকেন। এই জুটির দুই মেয়ে এবং এক নাতি রয়েছে।

## শিক্ষাজীবন
তিনি কিশোরী মোহন বালিকা বিদ্যালয় থেকে ১৯৭৭ সালে এস.এস.সি. ও এম.সি. কলেজ থেকে ১৯৭৯ সালে এইচ.এস.সি. পাশ করে সিলেট ওসমানী মেডিকেল কলেজে ভর্তি হন এবং সেখান থেকে ১৯৮৫ সালে মেধা তালিকার ২য় স্থান অধিকার করে এম.বি.বি.এস. পাশ করেন।

## পুরস্কার ও সম্মাননা
বাংলাদেশের শিশুদের চিকিৎসা ক্ষেত্রে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* চিকিৎসাবিদ্যায় স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী
বিষয়শ্রেণী:১৯৬২-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:সিলেট এমএজি ওসমানী মেডিকেল কলেজের প্রাক্তন শিক্ষার্থী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:মুরারিচাঁদ কলেজের প্রাক্তন শিক্ষার্থী
অব্‌সকিওর্ড বাই ক্লাউড্‌স

***অব্‌সকিওর্ড বাই ক্লাউড্‌স*** ব্রিটিশ রক ব্যান্ড পিংক ফ্লয়েডের সপ্তম স্টুডিও অ্যালবাম। যেটি ১৩ জুন ১৯৬৯ সালে হার্ভেস্ট এবং ক্যাপিটল কর্তৃক মুক্তিপ্রাপ্ত। অ্যালবামটি বারবেট শ্রোডারের *[[লা ভ্যালে]]* ফরাসি চলচ্চিত্রের জন্য তাদের রচিত সাউন্ডট্র্যাকের উপর ভিত্তি করে তৈরি। সফরকালে থাকাকালিন ফ্রান্সে দুটি মৌসুমে অ্যালবামটি রেকর্ড করা হয়েছিল, এবং এটি ব্যান্ড সদস্যদের দ্বারা প্রযোজিত।

অ্যালবামটি তাদের পূর্ববর্তী কিছু উপাদানের তুলনায় লক্ষণীয়ভাবে সংক্ষিপ্ত, এবং যেখানে অ্যাকোস্টিক গিটারের বিস্তৃত ব্যবহার রয়েছে। লিরিকের দিক থেকে গানগুলি প্রেম আবর্তে রচিত, চলচ্চিত্রটির একটি সাধারণ থিম যা থেকে তারা অনুপ্রাণিত হয়েছিল। অ্যালবামটির একমাত্র একক, "ফ্রি ফোর" কেবলমাত্র মার্কিন যুক্তরাষ্ট্রে প্রকাশিত হয়েছিল।

*অব্‌সকিওর্ড বাই ক্লাউড্‌স* প্রায়শই ব্যান্ডটির স্টপগ্যাপ হিসাবে দেখা যায়, যারা তাদের পরবর্তী *[[দ্য ডার্ক সাইড অব দ্য মুন]]* (১৯৭৩) অ্যালবামে কাজ শুরু করেছিল। কাজটি ব্যান্ডের অনুশাসনে প্রায়শই উপেক্ষা করা হয়, মূলত তাদের পরবর্তী অ্যালবামের সাফল্যের কারণে। তবুও, অ্যালবামটি যুক্তরাজ্যে ছয় নম্বরে এবং মার্কিন যুক্তরাষ্ট্রে ৪৬ নম্বরে পৌঁছেছে এবং ভক্ত ও সমালোচক উভয়েরই কাছ থেকে ইতিবাচক মতামত পেয়েছে, যদিও কিছু সমালোচক অ্যালবামটির সাথে তাদের পরবর্তী কাজের সাথে মিল খুঁজে পেয়েছেন।

## ট্র্যাক তালিকায়ন

## কর্মিবৃন্দ
(all personnel uncredited on the original sleeve)

**পিংক ফ্লয়েড**
* ডেভিড গিলমোর&nbsp;– অ্যাকিউস্টিক, ইলেক্ট্রিক ও প্যাডেল স্টীল গিটার, ইএমএস ভিসিএস ৩, কণ্ঠ
* নিক মেইসন&nbsp;– ড্রাম, পারকাশন
* রজার ওয়াটার্স&nbsp;– বেস গিটার, কণ্ঠ
* রিচার্ড রাইট&nbsp;– হ্যামন্ড অর্গান, ফারফিসা অর্গান, পিয়ানো, ইএমএস ভিসিএস ৩, ইলেক্ট্রিক পিয়ানো, কণ্ঠ

**অতিরিক্ত কর্মিবৃন্দ**
* হিপনোসিস&nbsp;– অ্যালবাম প্রচ্ছদ

## চার্ট এবং শংসাপত্র

### চার্ট

### শংসাপত্র এবং বিক্রয়

## তথ্যসূত্র

### উৎস
* 

## বহিঃসংযোগ

* 
* 
* 

বিষয়শ্রেণী:১৯৭২-এর সাউন্ডট্র্যাক
বিষয়শ্রেণী:১৯৭২-এর অ্যালবাম
বিষয়শ্রেণী:পিংক ফ্লয়েডের সাউন্ডট্র্যাক
বিষয়শ্রেণী:পিংক ফ্লয়েডের অ্যালবাম
বিষয়শ্রেণী:চলচ্চিত্রের সাউন্ডট্র্যাক
বিষয়শ্রেণী:প্রগ্রেসিভ রক সাউন্ডট্র্যাক
বিষয়শ্রেণী:নিক মেইসন প্রযোজিত অ্যালবাম
বিষয়শ্রেণী:রজার ওয়াটার্স প্রযোজিত অ্যালবাম
বিষয়শ্রেণী:রিচার্ড রাইট (সঙ্গীতজ্ঞ) প্রযোজিত অ্যালবাম
বিষয়শ্রেণী:ডেভিড গিলমোর প্রযোজিত অ্যালবাম
বিষয়শ্রেণী:হোম স্টুডিওতে রেকর্ডকৃত অ্যালবাম
বিষয়শ্রেণী:মরগান সাউন্ড স্টুডিওসে রেকর্ডকৃত অ্যালবাম
বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম
বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম
বিষয়শ্রেণী:হার্ভেস্ট রেকর্ডসের সাউন্ডট্র্যাক
বিষয়শ্রেণী:হার্ভেস্ট রেকর্ডসের অ্যালবাম
বিষয়শ্রেণী:ক্যাপিটল রেকর্ডসের সাউন্ডট্র্যাক
বিষয়শ্রেণী:ক্যাপিটল রেকর্ডসের অ্যালবাম
বিষয়শ্রেণী:ইএমআই রেকর্ডসের সাউন্ডট্র্যাক
বিষয়শ্রেণী:ইএমআই রেকর্ডসের অ্যালবাম
ইউসেফ হামাদানি কোহেন

থাম্ব|ইউসেফ হামাদানি কোহেন

**ইউসেফ হামাদানি কোহেন** ( ) (১৯১৬- ২৯ মার্চ ২০১৪) ইরানের ইহুদী সম্প্রদায়েল প্রধান রাব্বি ও আধ্যাত্মিক নেতা ছিলেন। তিনি ইহুদি সম্প্রদায়ের প্রধান নেতা হিসেবে জানুয়ারি ১৯৯৪ সাল ২০০৭ পর্যন্ত দায়িত্ব পালন করেন। 

২০০০ সালের আগস্টে চীনের প্রধান রাবি হামাদানি কোহেন ইরানের প্রেসিডেন্ট মোহাম্মদ খাতামির সাথে প্রথমবার তিনি সাক্ষাত করেন।  ২০০৩ সালে কোহেন এবং সংসদ সদস্য মরিস মোতাম্মাদ খাতামির সাথে ইউসুফ আবদ সিনাগোগে এ গিয়ে সাক্ষাৎ করেন।  অনুষ্ঠানের জন্য, কোহেন তরোয়াল স্ক্রল সিন্দুক ও নামাজ পড়ার উদ্বোধন করেন। 

**কোহেন** ২৯ মার্চ ২০১৪ তারিখে তেহরানের শাব্বাতে দীর্ঘ অসুস্থতার পর মারা যান। 

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:১৯১৬-এ জন্ম
বিষয়শ্রেণী:তেহরানের ব্যক্তি
জজ আদালত

**জজ আদালত** বা **জজ কোর্ট** বলতে বাংলাদেশের জেলায় সংবিধানের ১১৪ অনুচ্ছেদের বিধান মোতাবেক স্থাপিত দেওয়ানি ও ফৌজদারি আদালতসমূহকে বোঝায়। জেলা ও দায়রা জজ হলেন জজ আদালতের প্রধান বিচার বিভাগীয় কর্মকর্তা।

## গঠন
### দেওয়ানি আদালত
বাংলাদেশের জেলায় পাঁচ শ্রেণীর দেওয়ানি আদালত আছে:
;(১) জেলা জজ আদালত
;(২) অতিরিক্ত জেলা জজ আদালত
;(৩) যুগ্ম জেলা জজ আদালত
;(৪) সিনিয়র সহকারী জজ আদালত
;(৫) সহকারী জজ আদালত

### ফৌজদারী আদালত
জেলাতে তিন ধরনের ফৌজদারি আদালত আছে:
;(১) দায়রা জজ আদালত
;(২) অতিরিক্ত দায়রা জজ আদালত
;(৩) যুগ্ম দায়রা জজ আদালত

## ক্ষমতা ও এখতিয়ার
### ফৌজদারি আদালত
দায়রা জজ আদালত এবং অতিরিক্ত দায়রা জজ আদালত মৃত্যুদন্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারে। যুগ্ম দায়রা জজ আদালত দশ বছর পর্যন্ত কারাদন্ড প্রদানে সক্ষম।

### দেওয়ানি আদালত
জেলা জজ আদালত রিভিশন এখতিয়ার ও দেওয়ানি বিষয়বস্তুর আপীল যার মূল্যমান সর্বোচ্চ ৫ কোটি টাকা প্রয়োগ করে। অতিরিক্ত জেলা জজ আদালত জেলা জজ কর্তৃক প্রেরিত সকল মামলাসমূহের বিচার করে থাকে। যুগ্ম জেলা জজ আদালত সকল প্রকার দেওয়ানি মামলা যার মূল্যমান পচিশ লক্ষ টাকা থেকে  অসীম বিচার করে। সিনিয়র সিভিল জজ দেওয়ানি প্রকৃতির মামলার বিচার করে যার মূল্যমান পনের লক্ষ টাকা থেকে পচিশ লক্ষ টাকা পর্যন্ত। সিভিল জজ আদালত দেওয়ানি মামলা যার মূল্যমান সর্বোচ্চ পনের লক্ষ টাকা বিচার ও নিষ্পত্তি করে। পারিবারিক আদালত পারিবারিক আদালত অধ্যাদেশ, ১৯৮৫ অনুযায়ী পারিবারিক বিরোধ সংক্রান্ত বিষয়াদি যেমন তালাক, দেনমোহর, ভরণপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদির মামলার বিচার করে থাকে। সিনিয়র সিভিল জজ ও সিভিল জজ পারিবারিক আদালতের দায়িত্ব পালন করেন।

## পদমর্যাদা
বাংলাদেশের পদমর্যাদা ক্রম অনুযায়ী জেলা ও দায়রা জজের পদক্রম ১৬, অতিরিক্ত জেলা ও দায়রা জজের পদক্রম ১৭, যুগ্ম জেলা ও দায়রা জজের পদক্রম ২১ ও সিনিয়র সিভিল জজের পদক্রম ২৫ নম্বরে অবস্থিত। উল্লেখ্য, জেলার উল্লেখযোগ্য শীর্ষ কর্মকর্তাগণের মধ্যে চিফ জুডিসিয়াল ম্যাজিস্ট্রেটের পদক্রম ১৭, অতিরিক্ত চিফ জুডিসিয়াল ম্যাজিস্ট্রেটের পদক্রম ২১, জেলা প্রশাসকের পদক্রম ২৪ এবং সিনিয়র জুডিসিয়াল ম্যাজিস্ট্রেট/পুলিশ সুপার/উপজেলা নির্বাহী অফিসারের পদক্রম ২৫ নম্বরে অবস্থিত।

## আরো দেখুন
* বাংলাদেশের বিচার বিভাগ
* ম্যাজিস্ট্রেট কোর্ট

## তথ্যসূত্র

## বহিঃসংযোগ

বিষয়শ্রেণী:বাংলাদেশ সরকার
বিষয়শ্রেণী:বাংলাদেশের বিচার বিভাগ
ঔষধ প্রশাসন অধিদপ্তর

** ঔষধ প্রশাসন অধিদপ্তর ** (ডিজিডিএ) হলো বাংলাদেশের ঔষধ নিয়ন্ত্রক সংস্থা। এটি স্বাস্থ্য ও পরিবার কল্যাণ মন্ত্রণালয়ের অধীনে কাজ করে। মেজর জেনারেল কাজী মো. রশীদ উন নবী এই বিভাগের বর্তমান মহাপরিচালক।

## ইতিহাস
১৯৭৬ সালে স্বাস্থ্য কল্যাণ মন্ত্রণালয়ের (স্বাস্থ্য ও পরিবার কল্যাণ মন্ত্রণালয়) পৃথক বিভাগ হিসাবে ঔষধ প্রশাসন পরিদপ্তর প্রতিষ্ঠিত হয়। এটি ১৭ জানুয়ারী ২০১০ সালে পুনরায় গঠন করে অধিদপ্তর হয়েছিল। এই বিভাগ ফার্মাসিউটিকাল কোম্পানি গুলিকে লাইসেন্স প্রদানের জন্য নিয়োজিত আছে। বাংলাদেশের বিভিন্ন ঔষধের অনুমতিপত্র এই অধিদপ্তরই দান করে থাকে।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৭৬-এ বাংলাদেশে প্রতিষ্ঠিত
বিষয়শ্রেণী:বাংলাদেশে মাদক
ফরিদ উদ্দিন চৌধুরী

**ফরিদ উদ্দিন চৌধুরী** (*জন্ম:* ২৫ ডিসেম্বর ১৯৪৭) বাংলাদেশের রাজনীতিবিদ ও ব্যবসায়ী যিনি সিলেট-৫ আসনের সংসদ সদস্য ছিলেন।

## জন্ম ও প্রাথমিক জীবন
ফরিদ উদ্দিন চৌধুরী ২৫ ডিসেম্বর ১৯৪৭ সালে সিলেটের কানাইঘাট উপজেলার রাজাগঞ্জ ইউনিয়নের তালবাড়ী গ্রামে জন্মগ্রহণ করেন। পিতা মাওলানা আবদুল হক চৌধুরী। তিনি সিলেট আলিয়া মাদরাসা থেকে ১৯৫৯ সালে দাখিল, ১৯৬৩ সালে আলিম, ১৯৬৫ সালে ফাজিল, ১৯৬৭ সালে কামিল পাস করেন এবং পরবর্তীতে ১৯৭১ সালে সিলেট এমসি কলেজ থেকে বিএ পাস করেন এবং একই কলেজে বাংলা অনার্সের শিক্ষার্থী ছিলেন।

## কর্মজীবন

কর্মজীবনের শুরুতে তিনি সিলেট নগরীর মিরাবাজার শাহজালাল জামেয়া স্কুলের অধ্যক্ষ ছিলেন। তিনি সিলেট নগরীর পাঠানটুলা শাহজালাল জামেয়া ইসলামিয়া কামিল মাদ্রাসা, মেজরটিলার আল-আমীন জামেয়া উচ্চ বিদ্যালয় ও জালাালাবাদ ইন্টারন্যাশনাল আলিম মাদ্রাসা এবং সোবহানীঘাটস্থ জালালাবাদ কলেজ প্রতিষ্ঠা ও পরিচালনায় গুরুত্বপূর্ণ অবদান রাখেন। কানাইঘাটের তালবাড়ী 'জামেয়া ইসলামিয়া ইউসুুুুফিয়া ফাজিল মাদ্রাসা' প্রতিষ্ঠা করেন। ব্যবসায়ী হিসেবেও তার ব্যাপক পরিচিতি রয়েছে। তিনি সিলেটের আল-হামরা ইন্টারন্যাশনাল শপিং সেন্টারের ভাইস চেয়ারম্যান ও আন-নূর প্রোপ্রাটিজ লিমিটেডের চেয়ারম্যান।

### রাজনৈতিক জীবন
একাত্তরে ফরিদ উদ্দিন চৌধুরী সিলেট এমসি কলেজে বিএ শ্রেণীতে পড়া অবস্থায় ছাত্রসংঘের সভাপতি নির্বাচিত হন। বর্তমানে বাংলাদেশ জামায়াতে ইসলামীর কেন্দ্রীয় কর্মপরিষদ সদস্য হিসেবে দায়িত্ব পালন করছেন। তিনি ১৯৮৬, ১৯৯১ ও ১৯৯৬ সালে জামায়াতের প্রার্থী হয়ে সংসদ নির্বাচনে অংশ নেন। ৯৬ সালের নির্বাচনে মাত্র কয়েক শত ভোটের ব্যবধানে তিনি পরাজিত হলেও ২০০১ সালের নির্বাচনে চারদলীয় জোটের প্রার্থী হয়ে জয়লাভ করেন। ২০০৮ সালের নির্বাচনে আওয়ামী লীগ প্রার্থির নিকট পরাজিত হন। ২০১৪ ও ২০১৮ সালের নির্বাচনে অংশগ্রহণ করেন নাই।

## সমালোচনা
২০০৮ সালে নির্বাচনের পর আওয়ামী লীগ সরকার যুদ্ধাপরাধীদের বিচারের উদ্যোগ নিলে আলোচনায় আসেন ফরিদ উদ্দিন চৌধুরীর। ২০১০ সালে ৪০ জন শীর্ষ যুদ্ধাপরাধীর তালিকা করে সরকার, যাতে ২৪ নম্বরে তাকে রাখা হয়। স্বরাষ্ট্র মন্ত্রণালয় থেকে অভিবাসন পুলিশকে একটি তালিকা দেওয়া হয়। সে তালিকায়ও তার নাম ছিল। এ ছাড়া বিভিন্ন দূতাবাসে তার নাম সহ ৪০ যুদ্ধাপরাধীর তালিকা পাঠায় সরকার। 

## তথ্যসূত্র

বিষয়শ্রেণী:জাতীয় সংসদ সদস্য
বিষয়শ্রেণী:সিলেট জেলার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:মুসলিম রাজনীতিবিদ
বিষয়শ্রেণী:১৯৪৭-এ জন্ম
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:বাংলাদেশী শিক্ষাবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সিলেট সরকারি আলিয়া মাদ্রাসার প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সিলেট বিভাগের ইসলামি ব্যক্তিত্ব
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:২১শ শতাব্দীর বাঙালি
বিষয়শ্রেণী:বাঙালি আলেম
বিষয়শ্রেণী:কানাইঘাট উপজেলার ব্যক্তি
অ্যাজ ইউ লাইক ইট

থাম্ব|১৬২৩ সালের প্রকাশিত ''অ্যাজ ইউ লাইক ইট''-এর প্রথম পৃষ্ঠা।
***অ্যাজ ইউ লাইক ইট*** () হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৫৯৯ সালে রচিত হয়েছিল এবং প্রথম প্রকাশিত হয় ১৬২৩ সালে। নাটকটির প্রথম মঞ্চায়ন সম্পর্কে কোন স্পষ্ট ধারণা পাওয়া যায়নি, তবে সম্ভবত ১৬০৩ সালে উইলটন হাউজে মঞ্চায়নকে প্রথম বলে ধারণা করা হয়।

ঐতিহাসিকভাবে, *অ্যাজ ইউ লাইক ইট*-এর মিশ্র প্রতিক্রিয়া পাওয়া যায়। কয়েকজন সমালোচক নাটকটিকে গুণমান-সম্পন্ন বলে উল্লেখ করেন, অন্যদিকে কয়েকজন সমালোচক একে শেকসপিয়ারের বাকি কাজের তুলনায় কম গুণমান-সম্পন্ন বলে উল্লেখ করেন। নাটকটি দর্শকদের কাছে জনপ্রিয় রয়ে গেছে এবং বেতার, চলচ্চিত্র ও সংগীত নাট্যে প্রায়ই উপযোগ করা হয়ে থাকে। এটি বেশ কয়েকজন বিখ্যাত মঞ্চ ও পর্দা অভিনয়শিল্পীর প্রিয় কাজ, তাদের কয়েকজন হলেন রোজালিন্ড চরিত্রে ভানেসা রেডগ্রেভ, জুলিয়েট স্টিভেনসন, ম্যাগি স্মিথ, রেবেকা হল, হেলেন মিরেন, ও প্যাটি লুপোন এবং জাক চরিত্রে অ্যালান রিকম্যান, স্টিভেন স্পাইনেলা, কেভিন ক্লিন, স্টিভেন ডিলেন ও এলেন বার্স্টিন।

## চরিত্রাবলি

;ডিউক ফ্রেডরিকের রাজদরবার
* ডিউক ফ্রেডরিক - ডিউক সিনিয়রের ছোট ভাই ও তার রাজ্য জবর-দখলকারী, সেলিয়ার পিতা
* রোজালিন্ড - ডিউক সিনিয়রের কন্যা
* সেলিয়া - ডিউক ফ্রেডরিকের কন্যা ও রোজালিন্ডের চাচাতো বোন
* টাচস্টোন - রাজদরবারের বোকা
* ল্য বো - কুস্তিগির
* ডিউক ফ্রেডরিকের রাজদরবারের লর্ড ও লেডিগণ

;স্যার রোল্যান্ড দ্য বোয়ের গৃহ
* অলিভার দ্য বোয়ে - জ্যেষ্ঠ সন্তান ও উত্তরাধিকার
* জাক দ্য বোয়ে - দ্বিতীয় সন্তান
* অরলান্ডো দ্য বোয়ে - কনিষ্ঠ সন্তান
* অ্যাডাম - বিশ্বস্ত ভৃত্য
* ডেনিস - অরলান্ডোর ভৃত্য

;ডিউক সিনিয়রের নির্বাসিত রাজদরবার
* ডিউক সিনিয়র - ডিউক ফ্রেডরিকের বড় ভাই ও রোজালিন্ডের পিতা
* জাক - অসন্তুষ্ট ও বিষাদপূর্ণ লর্ড
* আমিয়েন্স - সংগীতজ্ঞ
* ডিউক সিনিয়রের বন-মধ্যকার রাজদরবারের লর্ডগণ

;আর্ডেনের ফরেস্টে স্থানীয় লোকজন
* ফিবি - মেষপালিকা
* সিলিভিয়াস - মেষপালক
* অড্রি - স্থানীয় তরুণী
* করিন - বৃদ্ধ মেষপালক
* উইলিয়াম - স্থানীয় ব্যক্তি
* স্যার অলিভার মারটেক্সট - কিউরেট

;অন্যান্য
* হাইমেন
* পেজগণ ও সংগীতজ্ঞগণ

## সময় ও ভাষা
*অ্যাজ ইউ লাইক ইট*-এর সরাসরি ও অব্যবহিত উৎস হল টমাস লজের *রোজালিন্ড, ইউফিউয়েস গোল্ডেন লেগ্যাসি*, যা ১৫৮৬-৭ সালে রচিত ও ১৫৯০ সালে প্রথম প্রকাশিত হয়েছিল। লজের গল্পটি *দ্য টেল অব গেমলিন* অবলম্বনে রচিত।

## তথ্যসূত্র

## বহিঃসংযোগ

* 
* 
* List of ''As You Like It'' movies on IMDB
* Modern translation
* 
* 

বিষয়শ্রেণী:১৫৯৯-এর নাটক
বিষয়শ্রেণী:চলচ্চিত্রে উপযোগকৃত ব্রিটিশ নাটক
বিষয়শ্রেণী:ফ্রান্সের পটভূমিতে নাটক
বিষয়শ্রেণী:শেকসপিয়ারীয় হাস্যরসাত্মক নাটক
বিষয়শ্রেণী:প্রেমের গল্প
ইমাম আলী মসজিদ

**ইমাম হযরত আলী এর মাজার** (       ), এছাড়াও **<nowiki/>'আলীর মসজিদ**' নামেও পরিচিত   ), ইরাকের নাজাফে অবস্থিত। এটি একটি শিয়া মুসলিম মসজিদ, যেখানে মুহাম্মদের চাচাত ভাই আলী ইবনে আবি তালিবের, প্রথম শিয়া ইমাম এবং চতুর্থ সুন্নি রাশিদ খলিফা, সমাধি রয়েছে। শিয়া বিশ্বাসের মতে, এই মসজিদের অভ্যন্তরে আলীর পাশে দাফন করা রয়েছে আদম ও নূহের ( নূহ ) কে।  প্রতি বছর লক্ষ লক্ষ তীর্থযাত্রী মাজারে এসে ইমাম আলীকে শ্রদ্ধা জানান।

## ইতিহাস
[ডান|থাম্ব|150x150পিক্সেল| [মসজিদ|১৯৩২ সালে মসজিদ  ]]
খলিফা হারুন আল-রশিদ ৭৮৬ সালে ইমাম আলীর সমাধির উপরে প্রথম কাঠামো নির্মাণ করেছিলেন, যার মধ্যে একটি সবুজ গম্বুজ ছিল। খলিফা আল মুতাওয়াক্কিল ৮৫০ সালে এটি প্লাবিত করে দেন কিন্তু আবুল হায়জা  মসুলের হামদানি শাসক এবং আলেপ্পো, ৯২৩ সালে মাজারটি একটি বৃহৎ গম্বুজসহ পুনর্নির্মাণ করেন। ৯৭৯-৯৮০ সালে, বাইইদ বংশের শিয়া 'আদুদ আল-দাওয়ালা' মাজারটিকে প্রসারিত করেন যার মধ্যে একটি নতুন গম্বুজ ছিলো। এই ঝুলন্ত টেক্সটাইল এবং কার্পেট অন্তর্ভুক্ত। এতে ঝুলন্ত কাপড় এবং কার্পেট ছিলো। তিনি ইউফ্রেতিস নদী থেকে কানাতের মাধ্যমে পানি সরবরাহের সময় প্রাচীর ও দুর্গের মাধ্যমে নজফকে সুরক্ষিত করেন। সেলজুক সুলতান মালিক-শাহ আমি ১০৮০ সালে খলিফা আল নাসিরের মতো মাজারে প্রচুুর উপহার দান করেন। ১২৭২ সালে তীর্থযাত্রীদের সেবার জন্য উজির শামস আল-দিনা জুয়ায়নি আরও সুবিধা যোগ করেন এবং সুলতান গজন খান ১৩০৩ সালে সাইয়েদের জন্য দার আল-সিয়াদ বারান্দা যুক্ত করেন। ১৩৫৪ খ্রিষ্টাব্দে একটি অগ্নিকাণ্ড মাজারটিকে ধ্বংস করে দেয়, তবে ১৩৫৮ খ্রিষ্টাব্দে জালারীয় সুলতান শেখ আওয়াইস জলাইরের দ্বারা এটি পুনর্গঠিত হয়। তিনি তারা পিতা হাসান বুজুর্গের দেহাবশেষ প্রাঙ্গণে সমাধিস্থ করেন॥ নাজফের সফর শেষে তিমুর মাজারটি পুনর্নির্মাণের আদেশ দেন। সুলেইমান দ্য ম্যাগনিফিশেন্ট ১৫৩৪ খ্রিষ্টাব্দে একটি সফরে মাজারে উপহার দান করেছিলেন, যা সম্ভবত মাজারটির পুনঃসংস্কার কাজ করতে সাহায্য করেছিল। ১৯০৮ খ্রিষ্টাব্দে সফাফিদ শাহ ইসমাইল মাজার পরিদর্শন করেন, কিন্তু আব্বাস দ্বিতীয় বারের মতো নাজফ পরিদর্শন করেন এবং ১৬২৩ খ্রিষ্টাব্দে মাজার পুনর্নির্মাণের জন্য ৫০০ পাঁচশত লোক নিয়োগ করেন।

ইবনে বতুুুতা ১৩২৬ সালে মাজারটি দর্শন করে মাজার সম্পর্কে তার স্মৃতিকথায় উল্লেখ করেন মাজারে সোনা রূপার পাত্রে গোলাপ জল ও বিভিন্ন প্রকার সুগন্ধি রাখা থাকতো যাতে আশীর্বাদের জন্যে হাত ডুবিয়ে দর্শনার্থীরা মুখে মাখতো।

 

১৯৯১ সালে পারস্য উপসাগরীয় যুদ্ধের পর সাদ্দাম হোসেনের রিপাবলিকান গার্ড মাজারটিকে ক্ষতিগ্রস্ত করেছিলো। পরে, মাজারটি আনুষ্ঠানিকভাবে মেরামতের জন্য দুই বছরের জন্য বন্ধ ছিল। সাদ্দাম হোসেন ইরাক বংশোদ্ভূত এই এলাকার অধিবাসীদের বিশাল সংখ্যক ইরানে পাঠিয়েছিলেন।

## দরদালান

চিত্র:Najaf City.jpg|উপর মসজিদের দৃশ্য
চিত্র:InsideImamAliMosqueNajafIraq.JPG|দারি ইমাম আলীর *কবর* (সমাধি) আচ্ছাদন
চিত্র:Najaf-Ali ibn Abi Talib.jpg|গোল্ডেন আইয়ান
চিত্র:Imam ali's shrine, Arbaeen 2015.JPG|২০১৫ সালে আরবায়েনের  সময়


## আরও দেখুন

* নূূূূহের সমাধি 
* নূূূহের সাত আইন

## তথ্যসূত্র

বিষয়শ্রেণী:ইসনা আশারিয়া
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:১০ম শতাব্দীর মসজিদ
বিষয়শ্রেণী:১৫শ শতাব্দীর মসজিদ
বিষয়শ্রেণী:ইরাকের দর্শনীয় স্থান
বিষয়শ্রেণী:ইরাকের মসজিদ
বিষয়শ্রেণী:ইরাকের শিয়া মসজিদ
বিষয়শ্রেণী:ইরাকের মাজার
বিষয়শ্রেণী:ইরাকের সমাধি
বিষয়শ্রেণী:সাফাভীয় স্থাপত্য
বিষয়শ্রেণী:শিয়া মাজার
বিষয়শ্রেণী:ইরাক যুদ্ধের স্থান
ডাক্তারি থার্মোমিটার

যে যন্ত্রের সাহায্যে মানবদেহের (ক্ষেত্রবিশেষে প্রাণীদেহের) তাপমাত্রা পরিমাপ করা হয়, তাকে **ডাক্তারি তাপমানযন্ত্র** বা **ডাক্তারি থার্মোমিটার** বলে। যন্ত্রটি একটি দুইপাশে বদ্ধ কাচের নল বা সঙ্কীর্ণ কৈশিকনালী যার ভেতরে প্রসারণশীল সংবেদী তরল হিসেবে পারদ ব্যবহার করা হয়। ইংরেজি পরিভাষায় এ যন্ত্রটিকে "ক্লিনিক্যাল থার্মোমিটার" বা "মেডিক্যাল থার্মোমিটার" বলা হয়।

তাপমানযন্ত্রের ভেতরের নালীর এক প্রান্তে একটি স্ফীত অংশ থাকে যাকে কুণ্ড বা বালব বলে। কুন্ড ও নালীর কিছু অংশ পারদে পূর্ণ থাকে। নালীর বাকী অংশটুকু সাধারণত নাইট্রোজেন গ্যাস দিয়ে পূর্ণ থাকে। দেহের তাপমাত্রা মাপার সময় তাপমানযন্ত্রের কুণ্ড বা বালব প্রান্তটিকে দেহের একটি নির্দিষ্ট অংশের সংস্পর্শে আনা হয়। সাধারণত এটিকে মুখের ভেতরের জিহ্বার নিচে (মৌখিক তাপমাত্রা), বগলের তলে (বাহুমূলীয় তাপমাত্রা) কিংবা মলদ্বার দিয়ে পায়ুতে (মলনালীয় তাপমাত্রা) স্থাপন করা হয়। দেহের উত্তাপের সাথে সমানুপাতিক হারে তরল পারদের আয়তন বৃদ্ধি পায় ও এটি তাপমানযন্ত্রটির ভেতরের কাচের তৈরি কৈশিকনালীতে সম্প্রসারিত হতে থাকে। পারদের সবর্শেষ অবস্থানের বিপরীতে তাপমানযন্ত্রের বাইরের কাচে অঙ্কিত মাপনী বা স্কেলের উপরে তাপমাত্রার মান পাঠ করতে হয়। এটিই দেহের সর্বোচ্চ তাপমাত্রা।

মৌখিক বা জিহ্বানিম্ন তাপমাত্রাটি পরিমাপ করা কঠিন, কেননা এক্ষেত্রে তাপমানযন্ত্রটিকে জিহ্বার নিচে বেশ কয়েক মিনিট স্থিরভাবে ধরে রাখতে হয়, যা রোগী বা শিশুদের জন্য কষ্টকর। আবার রোগী ঠান্ডা বা গরম কিছু খেলে বা পান করলে সাথে সাথে মৌখিক তাপমাত্রা গ্রহণ করা যায় না। অন্যদিকে বাহুমূলীয় তাপমাত্রা সাধারণত পুরোপুরি সঠিক মান দেয় না; এর সাথে সাধারণত এক ডিগ্রি যোগ করলে প্রকৃত দেহ তাপমাত্রা পাওয়া যায়। মলনালীয় তাপমাত্রা সবচেয়ে সঠিক মান দেখালেও এটি অনেকের কাছে অস্বস্তিকর; তবে শিশুদের ক্ষেত্রে মলনালীয় তাপমাত্রাই সাধারণত পরিমাপ করা হয়।

তাপমাত্রার একক হিসেবে সাধারণত ফারেনহাইট ব্যবহৃত হয়। ডাক্তারি তাপমানযন্ত্রটির ভেতরের কৈশিকনালী এবং বালবের মধ্যবর্তী স্থানে নালীটি একটু বাঁকানো থাকে অর্থাৎ গাঁট হয়ে থাকে বলে দেহের তাপের কারণে প্রসারিত হবার পরে তাপমানযন্ত্র সরিয়ে নিলেও পারদ তার জায়গায় থেকে যায়, সাথে সাথে আবার সংকুচিত হয়ে বালবে নেমে আসে না। এর ফলে সর্বোচ্চ তাপমাত্রার মান পড়তে সুবিধা হয়। পুনরায় ব্যবহার করতে হলে তাপমানযন্ত্রকে ঝাঁকি দিয়ে পারদকে আবার নিচে কুণ্ড বা বালবের দিকে নামিয়ে আনতে হয়। ইতালীয় চিকিৎসক সান্তোরিও সান্তোরিও (Santorio Santorio) সর্বপ্রথম ১৬২৬ সালে চিকিৎসাক্ষেত্রে তাপমানযন্ত্র ব্যবহার করেন বলে অনুমান করা হয়। কিন্তু সান্তোরিওর তাপমানযন্ত্রটি ছিল প্রায় এক ফুট দীর্ঘ এবং এটি দিয়ে শরীরের তাপমাত্রা মাপতে ২০ মিনিট প্রয়োজন হত। সান্তোরিওর তাপমানযন্ত্রটি মুখের ভেতরে রাখতে হত।  ১৮৮৬ সালে ইংরেজ চিকিৎসক টমাস ক্লিফোর্ড অলবাট স্বল্পদৈর্ঘ্যের আধুনিক তাপমানযন্ত্র উদ্ভাবন করেন। ক্লিফোর্ডের ডাক্তারি তাপমানযন্ত্রটির দৈর্ঘ্য ছিল ৬ ইঞ্চি এবং ৫ মিনিটের মধ্যে তাপমাত্রা নির্ণয় করতে পারত। এটি বহু শতাব্দী যাবৎ ব্যবহৃত সান্তোরিওর একফুটি তাপমানযন্ত্রটিকে প্রতিস্থাপন করে।

বিংশ শতাব্দীর দ্বিতীয়ার্ধে এসে অপেক্ষাকৃত ক্ষুদ্রাকৃতির ইলেকট্রনিক বা ডিজিটাল ডাক্তারি তাপমানযন্ত্র উদ্ভাবিত হয়, যাতে তরল স্ফটিক পর্দায় তাপমাত্রার মান সংখ্যায় প্রদর্শন করা হয়। এর ভেতরে তাপমাত্রা সংবেদী রোধক থাকে (থার্মিস্টর), যার ভেতরে বিদ্যুৎপ্রবাহের পরিমাণ তাপমাত্রার উপর নির্ভর করে। ২১শ শতকে এসে এগুলির ব্যবহার বৃদ্ধি পাচ্ছে।

## তথ্যসূত্র

বিষয়শ্রেণী:থার্মোমিটার
বিষয়শ্রেণী:চিকিৎসা পরীক্ষণ সরঞ্জাম
বিষয়শ্রেণী:ইতালীয় উদ্ভাবন
মোহাম্মদ খালেদ

**অধ্যাপক মোহাম্মদ খালেদ** (৬ জুলাই ১৯২২ - ২১ ডিসেম্বর ২০০৩) বাংলাদেশের চট্টগ্রাম জেলার রাজনীতিবিদ, শিক্ষাবিদ ও সাংবাদিক যিনি চট্টগ্রাম-৬ আসনের সংসদ সদস্য ছিলেন। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

## জন্ম ও প্রাথমিক জীবন
খালেদ ৬ জুলাই ১৯২২ সালে তৎকালীন ব্রিটিশ ভারতের বিহার রাজ্যের রাজধানী পাটনাতে তার পিতা আবদুল হাদী চৌধুরীর কর্মক্ষেত্রে জন্মগ্রহণ করেন। তার পৈতৃক নিবাস চট্টগ্রামের রাউজানের সুলতানপুর গ্রামের দারোগা বাড়ি। তিনি ১৯৪২ সালে চট্টগ্রাম কলেজ থেকে উচ্চ মাধ্যমিক পাস করে কলকাতার ইসলামিয়া কলেজে স্নাতক শ্রেণিতে ভর্তি হলেও পারিবারিক কারণে সেখানে পাঠসমাপ্ত না-করে চট্টগ্রামে এসে চট্টগ্রাম কলেজ থেকে স্নাতক সমাপ্ত করে পরবর্তীতে কলকাতা বিশ্ববিদ্যালয় থেকে ইসলামের ইতিহাসে এম.এ. ডিগ্রি অর্জন করেন।

## রাজনৈতিক ও কর্মজীবন
মোহাম্মদ খালেদ ১৯৬২ সাল থেকে ২০০৩ সাল পর্যন্ত দৈনিক আজাদী সম্পাদক ছিলেন। তিনি কোলকাতা বিশ্ববিদ্যালয়ে অধ্যয়নকালে  ১৯৪৪ সালে বৃটিশবিরোধী আন্দোলনে যুক্ত হন। ১৯৪৯ সালে আওয়ামী মুসলিম লীগে যোগ দেন। তিনি ১৯৬২ সালের শিক্ষা আন্দোলন, ১৯৬৬ সালের ৬ দফা আন্দোলন, ১৯৬৯ সালের গণআন্দোলনে সক্রিয় ভূমিকা রাখেন।

১৯৭০ সালের তৎকালীন পাকিস্তান জাতীয় পরিষদের নির্বাচনে আওয়ামী লীগের মনোনীত প্রার্থী হিসাবে রাউজান-হাটহাজারী সংসদীয় আসন থেকে জাতীয় পরিষদের স্পিকার ফজলুল কাদের চৌধুরীকে বিপুল ভোটে পরাজিত করে জাতীয় পরিষদের সদস্য নির্বাচিত হয়েছিলেন।

১৯৭১ সালে মুক্তিযুদ্ধ চলাকালে মুজিবনগর সরকারের মুখপত্র হিসাবে প্রকাশিত ‘জয় বাংলা’ পত্রিকার সম্পাদকমন্ডলীর সদস্য হিসাবে দায়িত্ব পালন করে ছিলেন। ১৯৭২ সালে বত্রিশ সদস্য বিশিষ্ট বাংলাদেশ সংবিধান কমিটির সদস্য হয়ে সংবিধান প্রণয়নে অবদান রাখেন।

১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন চট্টগ্রাম-৬ আসন থেকে সংসদ সদস্য নির্বাচিত হন। ১৯৭৫ সালে বাকশাল গঠিত হলে তিনি চট্টগ্রাম উত্তর জেলার গভর্নর নিযুক্ত হন।

## পুরস্কার ও সম্মাননা
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## মৃত্যু
মোহাম্মদ খালেদ ২১ ডিসেম্বর ২০০৩ সালে চট্টগ্রামে মৃত্যুবরণ করেন।

## তথ্যসূত্র

## বহিঃসংযোগ

বিষয়শ্রেণী:১৯২২-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:চট্টগ্রাম জেলার ব্যক্তি
বিশ্বনাথ ঘোষ

**বিশ্বনাথ ঘোষ** (জন্ম: ৩০ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।

ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর তিনি ঢাকা মোহামেডানে যোগদান করেছেন। ঢাকা মোহামেডান হতে শেখ রাসেলের সাথে চুক্তি স্বাক্ষর করেছেন, যেখানে তিনি ৪৪ ম্যাচে অংশগ্রহণ করেছেন। ২০১৯–২০ মৌসুমে, তিনি শেখ রাসেল হতে বসুন্ধরা কিংসে যোগদান করেছেন।

২০১৮ সালে, বিশ্বনাথ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।

দলগতভাবে, বিশ্বনাথ এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

## প্রারম্ভিক জীবন
বিশ্বনাথ ঘোষ ১৯৯৯ সালের ৩০শে মে তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বিশ্বনাথ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ৪ঠা সেপ্টেম্বর তারিখে, মাত্র ১৯ বছর ৩ মাস ৬ দিন বয়সে, বিশ্বনাথ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বিশ্বনাথ সর্বমোট ৫ ম্যাচে অংশগ্রহণ করেছেন।

## ব্যক্তিগত জীবন
২০২০ সালের জানুয়ারি মাসে, বিশ্বনাথ তার দীর্ঘদিনের বান্ধবী চৈতি ঘোষের সাথে বিবাহ বন্ধনে আবদ্ধ হয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বাংলাদেশী হিন্দু
বিষয়শ্রেণী:বাঙালি হিন্দু
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বসুন্ধরা কিংসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:এশিয়ান গেমসে বাংলাদেশের ফুটবলার
গৌতম বুদ্ধের অলৌকিক ক্ষমতা ও ক্রিয়াকলাপ

বৌদ্ধ ধর্মগ্রন্থগুলিতে **[[গৌতম বুদ্ধ|গৌতম বুদ্ধের]] অলৌকিক ক্ষমতা ও ক্রিয়াকলাপ**গুলির উল্লেখ পাওয়া যায়। বৌদ্ধ মতে, কোনও দৈব উপায়ে নয়, বরং ধ্যানের মাধ্যমে লব্ধ অতিলৌকিক ক্ষমতাবলে বুদ্ধ এই কার্যগুলি সম্পাদনা করেন। ইতিহাসের বুদ্ধ যে সকল অতিলৌকিক ক্ষমতার অধিকারী ছিলেন এবং যে সব অলৌকিক কার্য সম্পাদনা করেছিলেন বলে কথিত আছে, সেগুলির অন্যতম হল ছয়টি উচ্চতর জ্ঞান (*[[অভিজ্ঞা]]*): আধিদৈবিক ক্ষমতা (*ইদ্ধি-বিধা*), অলোকদৃষ্টি (*দিব্ব-সোতা*), টেলিপ্যাথি (*চেতো-পারিয়া*), নিজের পূর্বজন্মের স্মৃতিকথন (*পুব্বে-নিবাসনুস্‌সতি*), অন্যের পূর্বজন্ম ও জন্মান্তর দর্শনের ক্ষমতা (*দিব্ব-চক্‌খু*) এবং মানসিক উন্মাদনাহীনতা (*[[আসব|আসবক্‌খয়]]*)। মহাযান সূত্রগুলিতে উল্লিখিত অলৌকিক ঘটনাগুলি সাধারণত কিছু কিছু মতবাদ ব্যাখ্যায় পালি ত্রিপিটকে উল্লিখিত ঘটনাগুলির তুলনায় অধিকতর প্রত্যক্ষ ভূমিকা গ্রহণ করেছে।

অলৌকিক উপায়ে রোগারোগ্য, টেলিপোর্টেশন, নিজের প্রতিরূপ সৃষ্টি করা, জড় পদার্থ নিয়ন্ত্রণ এবং অন্যান্য বিভিন্ন অতিলৌকিক ঘটনা নিয়ে গৌতম বুদ্ধের অতিলৌকিক ক্ষমতার কাহিনিগুলি প্রচলিত। ধ্যানমগ্নতার সর্বোচ্চ স্তরে উন্নীত হয়ে বুদ্ধের অনেক শিষ্য, এমনকি কয়েকজন অ-বৌদ্ধ ঋষি ও যোগীও একই ধরনের অলৌকিক ক্ষমতার অধিকারী হয়েছিলেন বলে কথিত আছে। বৌদ্ধ ধর্মগ্রন্থগুলিতে উল্লিখিত হয়েছে যে, বুদ্ধ প্রায়শই এই ক্ষমতাগুলি প্রয়োগ করতেন অথবা এগুলির কথা আলোচনা করতেন। তবে তিনি এই ক্ষমতাগুলির প্রতি আসক্তির বিপদ সম্পর্কে সতর্ক করে দিতেন এবং মানুষকে ধর্মপথে চালিত করার ক্ষেত্রে "শিক্ষাদানের অলৌকিক ক্ষমতা"র উপর অধিকতর গুরুত্ব আরোপ করতেন।

## বোধিলাভের পূর্বে
### অলৌকিক জন্ম

কথিত আছে, জন্মের অব্যবহিত পরেই গৌতম উঠে দাঁড়িয়েছিলেন এবং উত্তর দিকে সাত পা অগ্রসর হয়ে বলে উঠেছিলেন:"আমি জগতের অধিনায়ক,

আমি জগতে প্রবীণতম। এই শেষ জন্ম।

[ভবিষ্যতে আমি] আর দেহধারণ করব না।" তাছাড়া বাল্যকালে গৌতম যেখানেই পা রাখতেন, সেখানেই একটি পদ্ম ফুটে উঠত।

### স্থির ছায়া
একদিন রাজা শুদ্ধোধন রাজকুমার সিদ্ধার্থকে একটি গ্রামে হলকর্ষণ উৎসবে নিয়ে যান। সেখানে সিদ্ধার্থ একটি গাছের তলায় ঘুমিয়ে পড়েন। সময়ের সঙ্গে সঙ্গে আকাশে সূর্যের গতিপথ পরিবর্তিত হলেও অলৌকিকভাবে গাছের ছায়াটি এমনভাবে স্থির থাকে যাতে তরুণ রাজকুমারের চোখে আলো লেগে তার ঘুমের ব্যাঘাত না হয়।

### শূন্যে ভাসমান বেণী

## তথ্যসূত্র

## আরও পড়ুন
* Analayo (2016). Levitation in Early Buddhist Discourse, Journal of the Oxford Centre for Buddhist Studies 10, 11-26
* Analayo (2015). The Buddha’s Fire Miracles, Journal of the Oxford Centre for Buddhist Studies 9, 9-42

## বহিঃসংযোগ
* parami.org
* palikanon.com
* buddhanet.net 
* ukonline.co.uk
* bartleby.com
* seasite.niu.edu 
* suttacentral.net

বিষয়শ্রেণী:গৌতম বুদ্ধ
বিষয়শ্রেণী:অলৌকিক ক্ষমতা ও ক্রিয়াকলাপ
বিষয়শ্রেণী:বুদ্ধ
জাতীয় বিজ্ঞান গ্রন্থাগার

**জাতীয় বিজ্ঞান গ্রন্থাগার** একটি রাষ্ট্রীয় মালিকানাধীন এবং বাংলাদেশের বিজ্ঞান অনুদান। 

## ইতিহাস
জাতীয় বিজ্ঞান গ্রন্থাগারটি ১৯৮১ সালে বাংলাদেশ জাতীয় বৈজ্ঞানিক ও কারিগরী ডকুমেন্টেশন সেন্টারের অধীনে প্রতিষ্ঠিত হয়েছিল। এর মূল দায়িত্ব বৈজ্ঞানিক প্রকাশনা এবং বই সংগ্রহ করা । 

## তথ্যসূত্র

বিষয়শ্রেণী:বাংলাদেশে বিজ্ঞান ও প্রযুক্তি
বিষয়শ্রেণী:বাংলাদেশের গ্রন্থাগার
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮১-এ প্রতিষ্ঠিত সরকারি সংস্থা
আলী আব্বাসী

**আলী আব্বাসী** (উর্দু: ) (আগস্ট ১৯৬১ – ৩০ জুলাই ২০০৪) ছিলেন পাকিস্তানি বংশোদ্ভূত স্কটিশ টেলিভিশন উপস্থাপক, যিনি পাকিস্তানের করাচীতে জন্মগ্রহণ করেছিলেন। ১৯৬৩ সালে তিনি তার পিতার মাতারে সাথে স্বপরিবারে পাকিস্তান থেকে গ্লাসগোতে চলে আসেন এবং ১৯৮০ এর দশকে একজন ভ্রমণ বিষয়ক উপস্থাপক হিসাবে বিবিসি স্কটল্যান্ডে যোগদান করেন। এরপর তিনি বেশ কয়েকটি জনপ্রিয় বই লিখে গণমাধ্যমের আলোচনায় আসেন।

তিনি গ্লাসগো সিটি কাউন্সিল থেকে ১৯৯৪ সালে একজন ভ্রমণ বিষয়ক পস্থাপক হিসেবে বিবিসি স্কটল্যান্ডে যোগদান করেন, যেখানে তিনি আর্ট গ্যালারী সহকারী হিসেবে প্রাথমিকভাবে কাজ শুরু করেছিলেন। বিবিসি-এর ভ্রমণ বিষয়ক সাংবাদিকতার পাশাপাশি তিনি সংবাদ উপস্থাপনা করেন, এছাড়াও এর বাইরের সম্প্রচারমূলক কর্মকাণ্ড এবং রেডিও গাড়ি সহ অডিও প্রযুক্তিবিদ হিসেবে কাজ করেছিলেন।

আব্বাসী ৩০ জুলাই ২০০৪ সালে গ্লাসগোতে মৃত্যুবরণ করেন।

## তথ্যসূত্র

## বহিঃসংযোগ
* Ali Abbasi: Your memories - BBC

বিষয়শ্রেণী:১৯৬১-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:স্কটিশ টেলিভিশন উপস্থাপক
বিষয়শ্রেণী:স্কটল্যান্ডে পাকিস্তানি অভিবাসী
বান্দরবান পার্বত্য জেলা পরিষদ

**বান্দরবান পার্বত্য জেলা পরিষদ** বাংলাদেশের আঞ্চলিক স্থানীয় সরকার সংস্থা, বান্দরবান পাহাড়ি জেলা প্রশাসনের জন্য দায়বদ্ধ।  থানজামা লুসাই পার্বত্য জেলা পরিষদের চেয়ারম্যান পদে আছেন।

## ইতিহাস
বান্দরবান পাহাড়ি জেলার উপজাতীয় সংখ্যালঘুদের কল্যাণে নজরদারি করার জন্য ৬ মার্চ ১৯৮৯ সালে বান্দরবান স্থানীয় সরকার পরিষদ প্রতিষ্ঠিত হয়। চট্টগ্রাম পার্বত্য অঞ্চলে (রাঙ্গামাটি জেলা, বান্দরবান জেলা, এবং খাগড়াছড়ি জেলা ) আদিবাসী সম্প্রদায়ের প্রতিনিধিত্বকারী বাংলাদেশ সরকার এবং পার্বত্য চট্টগগ্রাম জনসংহতি সমিতি, চট্টগ্রাম পার্বত্য অঞ্চলের দ্বন্দ্বের মধ্যে তীব্র দ্বন্দ্ব ছিল। ২ ডিসেম্বর ১৯৯৭ সালের পর বাংলাদেশ সরকার এবং পার্বত্য চট্টগ্রাম গণ সংঘটিত সমঝোতা সংঘাত শেষ করে শান্তি চুক্তি স্বাক্ষরিত করে। চুক্তি স্বাক্ষরিত হওয়ার পর, সংবিধানের মাধ্যমে প্রয়োজনীয় কাউন্সিলকে শক্তিশালী করার জন্য সরকার পদক্ষেপ নেন। কাউন্সিলের নামকরণ করা হয় বান্দরবান পার্বত্য জেলা পরিষদ।  বান্দরবান জেলার ছোট বিদ্যুৎকেন্দ্র স্থাপনের পরিকল্পনা পরিষদ ঘোষণা করেছে।  কাউন্সিল বান্দরবান সদর উপজেলায় বঙ্গবন্ধু স্মৃতিসৌধ নির্মাণ করেন। 
## সদস্য
নিম্নোক্ত প্রত্যেক প্রতিনিধি জনসাধারণের প্রত্যক্ষ ভোটে নির্বাচিত হবেন।
;চেয়ারম্যান:
উপজাতীয় : ১ জন
;সদস্য:
* বাঙালি : ১১ জন
* মারমা ও খিয়াং : ১০ জন
* ম্রো : ৩ জন
* তঞ্চঙ্গ্যা : ১ জন
* বম, লুসাই ও পাংখোয়া : ১ জন
* চাকমা : ১ জন
* খুমি : ১ জন
* চাক : ১ জন
* ত্রিপুরী ও উসাই : ১ জন
৩ টি আসন মহিলাদের জন্য সংরক্ষিত 
* উপজাতীয় : ২টি
* বাঙালি : ১টি

## তথ্যসূত্র

বিষয়শ্রেণী:বাংলাদেশের স্থানীয় সরকার
বিষয়শ্রেণী:বান্দরবান জেলা
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮৯-এ প্রতিষ্ঠিত সরকারি সংস্থা
জাতীয় প্রতিবন্ধী উন্নয়ন ফাউন্ডেশন

**জাতীয় প্রতিবন্ধী উন্নয়ন ফাউন্ডেশন** সমাজকল্যাণ মন্ত্রণালয়ের অধীনস্থ একটি সরকারী স্বশাসিত প্রতিষ্ঠান। এর সদর দপ্তরসুবর্ণ ভবন, মিরপুর-১৪, ঢাকাতে অবস্থিত। প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য ফাউন্ডেশন নিরলসভাবে কাজ করছে।

## ইতিহাস
আন্তজার্তিক প্রতিবন্ধী দিবস উদ্‌যাপন উপলক্ষে আয়োজিত দ্বিতীয় দক্ষিণ এশীয় সমাজভিত্তিক পুনর্বাসন সম্মেলনে মাননীয় প্রধানমন্ত্রী প্রতিবন্ধীদের কল্যাণ ও উন্নয়নে তহবিল গঠনের পরামর্শ প্রদান করেন। প্রধানমন্ত্রীর নির্দেশনা বাস্তবায়নের লক্ষ্যে সরকারি পৃষ্ঠপোষকতায় প্রতিবন্ধীদের কল্যাণ ও উন্নয়নে গৃহীত কার্যক্রম বাস্তবায়নের নিমিত্ত ১৯৯৯ সালে জাতীয় প্রতিবন্ধী উন্নয়ন ফাউণ্ডেশন গঠিত হয়। ১৬-২-২০০০ তারিখ প্রকাশিত বাংলাদেশ গেজেট এর মাধ্যমে জাতীয় প্রতিবন্ধী উন্নয়ন ফাউণ্ডেশনের সংঘস্মারক ও গঠনতন্ত্র প্রকাশ করা হয়।

২০০৭ সালে ফখরুদ্দীন আহমেদের নেতৃত্বাধীন তত্ত্বাবধায়ক সরকার কর্তৃক এই ভিত্তিটি পুনর্গঠন করে। ১৬ মে ২০১৬ সালে বাংলাদেশ আওয়ামী লীগ সরকার সংস্কার ও পুনর্গঠন প্রক্রিয়া বাতিল করে। ২০১৩ সালে প্রতিবন্ধী ব্যক্তিদের রক্ষা করার জন্য প্রতিবন্ধী ব্যক্তির অধিকার ও সুরক্ষা আইন যুগোপযোগী করা হয়। ফাউন্ডেশন বাংলাদেশের অক্ষম শিক্ষার্থীদের জন্য বিশেষ বিদ্যালয় পরিচালনা করে।

## উল্লেখযোগ্য কার্যক্রমসমূহ
* ১) জেলা ও উপজেলা প্রতিবন্ধী সেবা ও সাহায্য কেন্দ্রসমূহের মাধ্যমে বিনামূল্যে থেরাপী সেবা প্রদান;
* ২) ভ্রাম্যমাণ ওয়ান স্টপ থেরাপি সার্ভিস ( মোবাইল ভ্যান এর মাধ্যমে ;
* ৩) অটিজম রিসোর্স সেন্টারের মাধ্যমে বিনামূল্যে থেরাপী সেবা প্রদান;
* ৪) অটিজম ও এনডিডি কর্ণার সেবা প্রদান;
* ৫) বুদ্ধি প্রতিবন্ধী স্কুল ও স্পেশাল স্কুল ফর চিলড্রেন উইথ অটিজম কার্যক্রম পরিচালনা;
* ৬) কর্মজীবী প্রতিবন্ধী পুরুষ ও মহিলা হোস্টেল কার্যক্রম পরিচালনা;
* ৭) ক্ষুদ্র ঋণ ও অনুদান কার্যক্রম।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৯৯-এ প্রতিষ্ঠিত সরকারি সংস্থা
পায়রা বন্দর কর্তৃপক্ষ

**পায়রা বন্দর ** বাংলাদেশের তৃতীয় বন্দর। এটি একটি স্বশাসিত বন্দর কর্তৃপক্ষ দ্বারা পরিচালিত। পটুয়াখালী, বাংলাদেশে এটির সদরদপ্তর  অবস্থিত। 

## ইতিহাস
পায়রা বন্দর কর্তৃপক্ষের চেয়ারম্যান রিয়ার অ্যাডমিরাল এম সোহেল 
পায়রা বন্দর কর্তৃপক্ষ ও বন্দরটি ১৯ নভেম্বর ২০১৩ সালে পায়রা সাগর বন্দর আইন ২০১৩ এর মাধ্যমে প্রতিষ্ঠিত হয়েছিল।  বন্দর কর্তৃপক্ষের অধীনে আগস্ট ২০১৬ থেকে বন্দর বাণিজ্যিক কার্যক্রম শুরু করে।  ২০১৬ সালে চীন হারবার ইঞ্জিনিয়ারিং কোম্পানি এবং চীন স্টেট কনস্ট্রাকশন ইঞ্জিনিয়ারিং বন্দর উন্নত করার জন্য কর্তৃপক্ষের সাথে একটি চুক্তি স্বাক্ষর করেছে।  এই চুক্তিগুলি ৫০০ মিলিয়ন মার্কিন ডলারের বেশি ছিল এবং ঢাকায় নৌ মন্ত্রণালয়ের স্বাক্ষরিত হয়।  একই বছর বন্দর কর্তৃপক্ষ বন্দরের প্রবেশপথ নির্মাণের জন্য বাংলাদেশ নৌবাহিনীর সাথে একটি চুক্তি স্বাক্ষরিত হয়। 

ডিসেম্বর ২০১৭ সালে জন দে নুল ৫৫০ মিলিয়ন ইউরো ড্রেজিং চুক্তিতে অগ্রসর হতে শুরু করেন। 

## তথ্যসূত্র

বিষয়শ্রেণী:বাংলাদেশের বন্দর
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০১৩-এ প্রতিষ্ঠিত সরকারি সংস্থা